Ang mga kasundalohan sa mga emperador sa Manchu unang misulod sa Tibet ingong tubag sa usa ka hangyo alang sa tabang sa dihang ang Tibet gisulong sa mga Dzungar Mongol niadtong 1717. Human sa kapildihan sa unang ekspedisyonaryong puwersa sa Battle of the Salween River niadtong 1718 ang ekspedisyon sa mga Tsino niadtong 1720
milampos sa pagpahiuli sa Dalai Lama sa gahom sa Lhasa. Ang mga tropa mibiya niadtong 1723 nga nagbilin ug sibilyanong Chinese nga magtatambag sa Lhasa. Sa dihang miulbo ang gubat sibil sa 1728 may mga hangyo gikan sa duha ka kiliran alang sa tabang gikan sa Tsina ug ang usa ka kasundalohan gipadala pag-usab sa Lhasa. Nadesisyonan nga magtudlo ug duha ka "ambans", sibilyanong mga magtatambag sa mga Tsino ngadto sa gobyerno sa Tibet, nga bantayan sa usa ka gamayng puwersa militar. Sa dihang dihay kagubot sa 1750 usa ka kasundalohan gipadala pag-usab ug ang mga ambans gihatagan ug dugang gahom. Bisan pa niana, ang mga ambans, nga nahimulag sa mga sentro sa gahom sa imperyo, sa wala madugay nailalom sa pagkontrolar sa lokal nga kagamhanan. Adunay dugayng yugto sa kalinaw, ug pagbalewala sa mga Tsino sa mga kalihokan sa Tibet, apan sa 1792 ang pag-atake sa Gurkas sa Nepal miresulta sa usa ka hangyo alang sa tabang ug usa ka malamposong tubag sa Tsino. Sa 1893 ang mga Intsik mitukod ug mga reporma sa Tibet nga miresulta sa pagsira sa mga utlanan niini ngadto sa langyaw nga mga magpapanaw, apan bisan pa sa mga katuyoan sa pagpalig-on sa papel sa mga ambens, usa ka taas nga yugto sa pagbalewala sa mga Intsik misunod nga nagpadayon sa tibuok ika-19ng siglo nga panahon nga ang Tibet "gi-serra" apan epektibo sa iyang kaugalingon.